Հիշեցմանը, որ մայիսի 8-ին ԱԺ նիստում իր ելույթում խիստ քննադատում էր Նիկոլ Փաշինյանին, նշում, որ չի կարելի նրան վստահել պետության ղեկը, իսկ հետո բոլորովին այլ հայտարարություն է արել, Գեւորգ Կոստանյանն ասաց. «Բացարձակ հակասություն չկա: Ես անկեղծ ասած, զարմանում եմ, որ այդտեղ հակասություն են փնտրում: Ես ասել եմ երկու բան, առաջին, որ Նիկոլ Փաշինյանն ազնիվ է, ես իրեն հարգում եմ: Իսկ մայիսի 8-ին ասել եմ, որ որեւէ մեկը Նիկոլ Փաշինյանին չի տեսել պետական կառավարման պրոցեսում, որովհետեւ նրա ողջ կենսագրությունը եղել է լրագրողական, հանրային եւ խորհրդարանական: Մինչ այդ նա պետական պաշտոն չէր զբաղեցրել: Իսկ դա նշանակում է պետական կառավարման հմտությունների բացակայություն: